recursal/SuperWikiNEXT-32B huggingface dataset:
**Զարանդ** (պարս.՝  رفسنجان), քաղաք Իրանի հարավ-արևելքում՝ Քերման օսթանում, Զարանդ շահրեստանի վարչական կենտրոնը։ Բնակչությունը վերջին մարդահամարի տվյալներով կազմում է ։

Աշխարհագրություն
----------------

Գտնվում է Քերման օսթանի հյուսիսարևմտյան մասում` Քերման քաղաքից մոտ 68 կմ հյուսիս-արևմուտք։ Տեղադրված է Դաշթե Լութ անապատի արևմտյան մասում։

Բնակչություն
------------

Բնակչությունը 2016 թվականի մարդահամարի տվյալներով կազմում էր 60 370 մարդ, որոնք կազմում էին 16 722 տնտեսություն։ Զարանդը Քերման օսթանի բնակչությամբ վեցերորդ ամենախոշոր քաղաքն է Քերմանից, Սիրջանից, Ռաֆսանջանից, Ջիրոֆթից և Բամից հետո։ Քաղաքի բնակչության փոփոխությունը ժամանակի ընթացքում բերված է աղյուսակում ստորև.

| Տարի | 1986 | 1991 | 1996 | 2006 | 2011 | 2016 |
| --- | --- | --- | --- | --- | --- | --- |
| Բնակիչ | 30 404 | 34 416 | 41 344 | 54 745 | 57 749 | 60 370 |
|

Ծանոթագրություններ
------------------

1. 1 2  «Իրանի Իսլամական Հանրապետության մարդահամար, 1395 (2016)» (պարսկերեն). Արխիվացված է օրիգինալից (Excel) 2020 թ. հոկտեմբերի 20-ին. Վերցված է 2022 թ. դեկտեմբերի 19-ին.
2. ↑  «IRAN: Kerman» (անգլերեն).
3. 1 2  «Իրանի քաղաքները» (անգլերեն).
4. ↑  «Իրանի Իսլամական Հանրապետության մարդահամար, 1385 (2006)» (պարսկերեն). Արխիվացված է օրիգինալից (Excel) 2011 թ. սեպտեմբերի 20-ին. Վերցված է 2022 թ. սեպտեմբերի 25-ին.
5. ↑  «Իրանի Իսլամական Հանրապետության մարդահամար, 1390 (2011)» (Excel) (պարսկերեն). Վերցված է 2022 թ. դեկտեմբերի 19-ին.
**Գարիկ Սարգսյան** (նոյեմբերի 17, 1987(1987-11-17), Նոր Կյանք, Արարատի շրջան, Հայկական ԽՍՀ, ԽՍՀՄ), հայ քաղաքական գործիչ, Արարատի նախկին մարզպետ (2018 թվականի հունիսի 1-ից 2020 թվականի դեկտեմբերի 9-ը), ՀՀ պետական գույքի կառավարման կոմիտեի նախագահ։

Կենսագրություն
--------------

Գարիկ Սարգսյանը ծնվել է 1987 թվականի նոյեմբերի 17-ին Նոր Կյանք գյուղում։

1994-2004 թվականներին սովորել է Նոր Կյանք գյուղի միջնակարգ դպրոցում։ Դպրոցն ավարտել է գերազանց առաջադիմությամբ։

2004 թվականին ընդունվել է Երևանի պետական համալսարանի «Միջազգային հարաբերություններ» ֆակուլտետի «Դիվանագիտություն» բաժին։

2005-2007 թվականներին ծառայել է Հայաստանի զինված ուժերում։

Զորացրվելուց հետո՝ 2007 թվականից, շարունակել է ուսումը։ Բակալավրիատն ավարտել է 2010 թվականին։

2010-2012 թվականներին սովորել է ԵՊՀ «Եվրոպական ուսումնասիրությունների կենտրոն (*CES*)»-ում՝ ստանալով մագիստրոսի աստիճան՝ եվրոպագետի որակավորմամբ։

Հայաստանում աշխատանք չգտնելով՝ 2012-2015 թվականներին մեկնել է Ռուսաստանի Դաշնություն, որտեղ զբաղվել է ձեռնարկատիրական գործունեությամբ։

2016 թվականի ապրիլյան քառօրյա պատերազմից հետո՝ «Քաղաքացիական պայմանագիր» կուսակցության ջոկատի հետ մեկնել է Արցախ՝ մասնակից լինելու սահմանի պաշտպանությանը։

Հասարակական-քաղաքական գործունեություն
-------------------------------------

2015 թվականի մայիսի 30-ից հանդիսանում է «Քաղաքացիական պայմանագիր» կուսակցության հիմնադիր անդամ։ Նախաձեռնող խմբի կազմում մասնակցել է կուսակցության կանոնադրության և ծրագրի մշակման աշխատանքներին։ Ղեկավարել է «Քաղաքացիական պայմանագիր» կուսակցության Նոր Կյանքի տարածքային կառույցը։

2016 թվականի սեպտեմբերի 18֊ին ընտրվել է Նոր Կյանքի համայնքապետ։

2016 թվականի հոկտեմբերի 30-ին ընտրվել է «Քաղաքացիական պայմանգիր» կուսակցության վարչության անդամ։

2018 թվականի մայիսի 31-ին նշանակվել է Արարատի մարզպետ։

2018 թվականի դեկտեմբերի 9-ին կայացած արտահերթ խորհրդարանական ընտրություններում Արարատի մարզն ընդգրկող թիվ 5 ընտրատարածքում լինելով «Իմ քայլը» դաշինքի ռեյտինգային թեկնածուներից մեկը՝ ստացել է 22 604 ձայն։

2019 թվականի հունվարի 4-ին հրաժարվել է պատգամավորական մանդատից։

Ընտանիք
-------

Ամուսնացած է, ունի մեկ դուստր։

Տես նաև
-------

* ՀՀ Արարատի մարզպետարան

Ծանոթագրություններ
------------------

1. 1 2
2. ↑
3. ↑
4. ↑
5. ↑
6. ↑  «Արխիվացված պատճենը». Արխիվացված է օրիգինալից 2019 թ․ հունվարի 22-ին. Վերցված է 2019 թ․ հունվարի 10-ին.
7. ↑  «Արխիվացված պատճենը». Արխիվացված է օրիգինալից 2018 թ․ դեկտեմբերի 14-ին. Վերցված է 2019 թ․ հունվարի 10-ին.
8. ↑
9. ↑  «Արխիվացված պատճենը». Արխիվացված է օրիգինալից 2021 թ․ ապրիլի 21-ին. Վերցված է 2019 թ․ հունվարի 10-ին.
10. ↑
11. ↑
12. ↑  «Արխիվացված պատճենը». Արխիվացված է օրիգինալից 2021 թ․ հուլիսի 9-ին. Վերցված է 2019 թ․ հունվարի 10-ին.
13. ↑
14. ↑
15. ↑
16. ↑  «Արխիվացված պատճենը». Արխիվացված է օրիգինալից 2019 թ․ հունվարի 4-ին. Վերցված է 2019 թ․ հունվարի 10-ին.

Արտաքին հղումներ
----------------

* Նոր Կյանքում տեղի ունեցավ համայնքի ղեկավարի թեկնածու Գարիկ Սարգսյանի նախընտրական հանրահավաքը
* Նոր Կյանքում հաղթանակ է տարել ոչ թե ՔՊ կուսակցությունը, այլ Գարիկ Սարգսյան անձը. Կարեն Քոչարյան
* Նոր կյանք համայնքի ղեկավար Գարիկ Սարգսյանը՝ Արարատի մարզպետ
* Նոր Կյանքի գյուղապետ Գարիկ Սարգսյանին բերման են ենթարկել Արտաշատի ոստիկանական բաժանմունք
* ՀՀ Արարատի մարզպետ
Կումուլյատիվ-բեկորային արկի սխեմա (տանկային զինամթերքի օրինակով).  
1 — իրան(պատիճ), 2 — շրջհոս, 3 — կումուլյատիվ ձագարի պաշտպանիչ շերտ, 4 — պայթուցիչ մեխանիզմ, 5 — կումուլյատիվ ձագար, 6 — պայթուցիկ նյութ(պն), 7 — կայունարարներ, 8 — դետոնացիոն լիցք
**Կումուլյատիվ-բեկորային արկ** ( երբեմն կոչվում է նաև *բազմաֆունկցիոնալ արկ*), հիմնական նշանակության հրետանային զինամթերք է։ ներառում է խիստ արտահայտված կումուլյատիվ և թույլ արտահայված բեկորա-ֆուգասային հատկանիշների համակցում։ Նախատեսված է թնդանոթներին բնորոշ բոլոր տեսակի նպատակակետերի ոչնչացման համար, ինչպիսիք են, հակառակորդի կենդանի ուժի ոչնչացում, զրահատեխնիկայի ոչնչացում, շինությունների, ամրաշինությունների և հատուկ օբյեկտների ավերում։
Հիմնական զինամթերք է հանդիսանում արևմտյան երկրների ժամանակակից տանկերի համար, որոնք են Լեոպարդ-2, Աբրամս, Լեկլերկ։ Կումուլյատիվ-բեկորային արկերը օգտագործվում են նաև ՀԻԿ-երի, ռեակտիվ հրետանու, հակատանկային հրթիռների (ՀՏԿՀ) և կասետային զինամթերքների համար։

Կառուցվածք
----------

*Կումուլյատիվ-բեկորային արկը* իրենից ներկայացնում է բարձր ամրության մետաղե գլանաձև պոչավոր պատիճ, որը լցված է բարձր բրիզանտայնությամբ պայթուցիկ նյութով, սակայն ի տարբերություն բեկորա-ֆուգասային արկի սա կումուլյատիվ(կուտակային) գործողության է, այս արկը աշխատանքային սկզբունքով նման է կումուլյատիվ արկին մի տարբերությամբ, որ արկի պատիճը ավելի ծանր ու կարծր է։ Արկի ներսում պայթուցիկ նյութը ունի հատուկ ձագարաձև գոգավորություն, որի խորքում գտնվում է դետոնացիոն լիցքը, այն ծառայում է որպես արկի պայթուցիչ։ Իրանի առաջնային մասը փակված է հատուկ մետաղե պաշտպանիչ շերտով(էկրան), այն պաշտպանում է կումուլյատիվ ձագարը վնասվածքներից։ Դետոնացիոն ալիքի անցումը ապահովելու համար մետաղե էկրանի մեջտեղում թողնված է անցք։ Էկրանին կից գտնվում է արկի իրանի շրջհոս բալիստիկ ծայրը, որի սկզբնամասում տեղադրված է հպումային(կոնտակտային) պայթուցիչը։ Շրջհոս ծայրը կատարում է մի քանի աշխատանք՝ այն է, պայթուցիկ նյութի հիմնական լիցքի նախապայթեցում, որով և ապահովում է կումուլյատիվ շթի կենտրոնացումը Արկի պատիճի ներքին մակերևույթին կան հատուկ ակոսիկներ կամ փոսիկներ, որպեսզի բեկորները ստացվեն միաչափ։ Պատիճի պոչամասին լինում են արկը թռիչքի ժամանակ ուղղորդող կայունարար թևիկներ։

Տես նաև
-------

* Ֆուգասային արկ
* Բեկորային արկ
* Բեկորա-ֆուգասային արկ
* Կումուլյատիվ արկ
* Կասետային արկ

Արտաքին հղումներ
----------------

* 155մմ տրմաչափի զինամթերքի զարգացման նախադրյալները և վիճակը արտասահմանում Արխիվացված 2016-11-14 Wayback Machine (ռուս.)
* արտասահմանյան տանկերի սպառազինություն(ռուս.)
* Կրուգոսվետ հանրագիտարան՝ Հրետանի (ռուս.)
* Հայրենական տանկերի(Տ-64/72/80/90) հիմնական սպառազինությունը։ Կումուլյատիվ և բեկորա-ֆուգասային արկեր (ռուս.)
* Կումուլյատիվ արկի ուսումնական մոդելը (ռուս.)

Ծանոթագրություններ
------------------

1. ↑  "Военный энциклопедический словарь", Пред. гл. редакционной комиссии Маршал Советского Союза С.Ф. Ахромеев, Москва Воениздат-1986,
2. 1 2  Ռազմական տեխնիկա՝ Կումուլյատիվ արկ, Աշխատանքային սկզբունք։
3. ↑  125-մմ տրամաչափի Դ-81 հրանոթի զինամթերք, Կումուլյատիվ-բեկորային արկի թևիկներ։
**Համաճարակաբանության, վիրուսաբանություն և բժշկական մակաբուծաբանության ինստիտուտ**, **ՀՀ ԱՆ Արտո Ալեքսանյանի անվան գիտահետազոտական ինստիտուտ**, հիմնադրվել է 1923 թվականին։ Մինչև 1940 թվականը կոչվել է տրոպիկական ինստիտուտ, 1940-1955 թվականներին՝ մալարիայի և բժշկական պարազիտոլոգիայի ինստիտուտ, 1955 թվականին միավորվել է համաճարակագիտության, մանրէաբանության և հիգիենայի ինստիտուտի հետ (հիմնադրված 1930) և մինչև 1971 թվականը անվանվել համաճարակագիտության և հիգիենայի ինստիտուտ։ Ինստիտուտն ընդգրկում է համաճարակաբանության, վիրուսային վարակիչ հիվանդությունների (էլեկտրոնային մանրադիտակային խմբով), մակաբուծաբանության և տրոպիկական հիվանդությունների, վարակազերծման և ախտահանման, վարակիչ հիվանդությունների հարուցիչների էկոլոգիայի, իմունաբանության, մանրէաբանության լաբորատորիաները։ 1930-1960 թվականներին գործել է արտադրական բաժին, որը բավարարել է կանխարգելիչ և ախտորոշիչ պատրաստուկների (վակցինաներ, բնական ծաղիկի դետրիտ, կատաղության պատվաստանյութ, շիճուկներ, ֆագեր) պահանջարկը Հայաստանում։ Սկզբնական շրջանում ինստիտուտում զբաղվել են մալարիայի, բնական ծաղիկի, խոլերայի, հետադարձ և բծավոր տիֆերի, լեյշմանիոզների, ներկայումս՝ որովայնային տիֆի, սուր աղիքային վարակիչ այլ հիվանդությունների, դիֆթերիայի, պոլիոմիելիտի, կապույտ հազի, կարմրուկի, հելմինթոզների և գրիպի ախտորոշման, կանխարգելման և պայքարի միջոցառումների մշակման հարցերով։ Հրատարակել է գիտական աշխատանքների ժողովածուներ։

Ինստիտուտն ունի.

* համաճարակագիտության բաժին, որի կազմի մեջ են մտնում աղիքային սուր վարակիչ հիվանդությունների լաբորատորիան՝ դեզինֆեկցիայի, դեզինսեկցիայի և դերատիզացիայի խմբերով, մանկական վարակիչ հիվանդությունների լաբորատորիան՝ էլեկտրոնային միկրոսկոպիայի խմբով։
* Բժշկական պարազիտոլոգիայի բաժին, որն ունի պարազիտոլոգիայի լաբորատորիա՝ հելմինթոլոգիայի խմբով, և էնտոմոլոգիայի լաբորատորիա։

Գործում են նաև հետևյալ ինքնուրույն լաբորատորիաները.

* հիվանդությունների,
* իմունոլոգիայի և մանրէաբանության,
* ընկերքային և աբորտային արյան հավաքման (բակտերիալոգիական խոհանոցով)։

Տնօրեններ
---------

Ինստիտուտի տնօրեններ են եղել Ն. Հակոբյանը, Խ. Արխիպյանցը, Մ. Քեշիշյանը, Ե. Կարապետյանը, Ք. Փիրումովը, Բ. Ավետիքյանը, Բ. Աստվածատրյանը, Ա. Գալստյանը, Մ. Մելիք-Քարամյանը, Ա. Ծատուրյանը, Հ. Հովհաննիսյանը, Գ. Պապովյանը, Ա. Զաքարյանը, Կ. Դեղձունյանը, Յու. Ալեքսանյանը, Գայանե Մելիք-Անդրեասյանը (2007 թվականից)։

Պարգևներ
--------

1973 թվականին ինստիտուտը պարգևատրվել է Աշխատանքային կարմիր դրոշի շքանշանով։

Արտաքին հղումներ
----------------

* Պաշտոնական կայք Արխիվացված 2016-11-02 Wayback Machine

|  |
| --- |
| *Այս հոդվածի նախնական տարբերակը կամ նրա մասը վերցված է* Հայկական համառոտ հանրագիտարանից*, որի նյութերը թողարկված են՝ Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) թույլատրագրի ներքո։*  |

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 6, էջ 94)։*  |
Զատկի ձվեր
**Զատիկի սեղան**, զատկի տոնի կապակցությամբ քրիստոնյաների կողմից պատրաստվող ավանդական կերակրատեսակները։

Զատիկի սեղանի վրա լինում են խաշած, ներկված ձվեր։ Ձվերը ներկվում են արհեստական, լուծվող կերակրային ներկերով, գունավոր թղթերով, կամ կտորներով։ Որպես բնական գունանյութեր օգտագործվում են սոխի կճեպներ, սուրճ կամ զաֆրան։ Ուկրաինայի պես երկրներում նաև սովորություն է օգտվել մոմից և ներկից՝ նախշազարդ ձվեր ստեղծելու համար։

Շատ քրիստոնյաներ պատրաստում են միայն կարմիր ներկած ձվեր, որոնք խորհրդանշում են Հիսուսի թափած արյունը մարդկանց մեղքերի համար։ Ներկայումս հաճախ դրանք ներկվում են տարբեր գույներով։ Պարսկահայերը սեղանին նաև ունենում են պասկա, որի շուրջն ափսեի մեջ են երբեմն շարվում ներկված ձվերը։ Բողոքական քրիստոնյաների մոտ ընդունված են նաև շոկոլադե ձվիկները։

Զատիկ կիրակվա նախորդ գիշերը, Հայաստանում Զատկի սեղանին լինում են եփած ձուկ, չամիչով փլավ և գինի։ Չամիչով փլավը մեկնաբանվում է որպես ողջ մարդկության խորհրդանիշ, որտեղ չամիչը՝ հավատացյալներն են, գինին՝ Հիսուսի արյունը։ Պարսկահայերը սեղանին ունենում են ծխացրած ձուկ, քուքու, փլավ, և երբեմն նաև սալորի խոռիշտ (շոգեխաշած սոուսի տեսակ), որի մեջ կարմիր միս չեն օգտագործում։ Գինին լցվում է մի կտոր նշխարի վրա, որպեսզի թաթախվի։ Նշխարը խորհրդանշում է Հիսուսի մարմինը, իսկ գինին՝ արյունը, ինչպես Վերջին ընթրիքի ժամանակ։

Զատիկ կիրակի եկեղեցու բակում և նաև Զատկի շրջակա օրերին, մանուկները (ինչպես և մեծերը) «**հավկիթ են խաղում**»։ Այս խաղը տեղի է ունենում երկու հոգու միջև՝ մեկը պահում է մեկ ներկված հավկիթ, մեկ ծայրը դեպի վեր, մյուսն իր ներկված հավկիթի նույն ծայրը (սուր կամ լայն) արագ իջեցնում է և խփում մյուսի հավկթին։ Հետո խաղը կրկնվում է նույն հավկիթների մյուս ծայրերով՝ բայց այս անգամ առաջինն է իջեցնողը և երկրորդը՝ պահողը։ Ում հավկիթը, որ չի կոտրվում, նա հաղթում է, և հաղթվածն իր հավկիթը տալիս է իրեն։ Եթե ամեն հավկթի մի ծայրն է կոտրվում, ապա մեկ անգամ ևս խաղում են հավկիթների անվնաս ծայրերով, որպեսզի որոշվի հաղթողը։**Թավատառ տեքստ**
*Շեղատառ տեքստ*

Նկարներ
-------

Ռուսաստանում ևս նշվում է Զատկի տոնը, սակայն փոքր-ինչ այլ ավանդույթով։ Նրանք սեղանին են դնում պասկան կամ կուլիչը, որն օրհնվել է եկեղեցում։ Նույնիսկ տնային տնտեսուհին չի փորձում համտեսել պասկան, քանի դեռ այն չի օրհնվել Տիրոջ տանը։
Գալիսիայում և Կարպատներում կուլիչ թխում են հատուկ ձևավորումով. գագաթը ութ թևիկնորով, երկար ականջներով և «ոչխարի եղջյուրներ» և ծաղիկներով։

* Ուկրաինական ավանդական  պասկա, 2014 թիվՈւկրաինական ավանդական *պասկա*, 2014 թիվ
* Զատիկ Ռուսաստանում, 1891 թիվԶատիկ Ռուսաստանում, 1891 թիվ
* Զինվորների հյուրասիրություն, (Զատիկ)Զինվորների հյուրասիրություն, (Զատիկ)
* Կիևի սուպերմարկետում, 2011 թ Կիևի սուպերմարկետում, 2011 թ
* 2015 թ. Կիրովոգրադ 2015 թ. Կիրովոգրադ
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* Տրոյական եկեղեցի «Կուլիչ և պասկա»Տրոյական եկեղեցի «Կուլիչ և պասկա»

Տես նաև
-------

* Զատիկ

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Զատկի ավանդույթներ** կատեգորիայում։ |
**«Ադամ և Խևա»** (ռուս.՝ «Адам и Хева»), խորհրդային գեղարվեստական ֆիլմ։ Նկարահանվել է ռեժիսոր Ալեքսեյ Կորենևի կողմից Ահմեդխան Աբու Բաքարի սցենարով, որ գրվել է վերջինիս «Ձյունե մարդիկ» վիպակի հիման վրա։

Սյուժե
------

Ֆիլմի գործողությունները ծավալվում են Դաղստանի բարձրլեռնային աուլում։ Գերեզմանափոր Բեքիրը, այրվելով տաք ապուրից, զայրացած տնից վռնդում է կնոջը՝ Խևային, բայց շուտով զղջում է իր արարքի համար ու ցանկանում վերադարձնել նրան։ Սակայն, ըստ շարիաթի օրենքի, դա հնարավոր է միայն այն դեպքում, երբ նա նորից ամուսնանա և տնից վռնդվի նոր ամուսնու կողմից։ Պայմանավորվելով ամուրի վարսավիր Ադամի հետ՝ Բեքիրը ժամանակավորապես նրա հետ ամուսնացնում է իր արդեն նախկին կնոջը, որպեսզի նա կարողանա հնարավորինս շուտ վերադառնալ տուն։

Բայց ո՛չ Ադամը, ո՛չ Խևան չեն ցանկանում բաժանվել։

Բեքիրի ու Ադամի վիճաբանության ժամանակ վերջինս անհետ կորչում է, և Բեքիրին մեղադրում են վարսավիրի սպանության մեջ։ Այդ ժամանակ լեռներում հայտնվում է *կապտար*՝ սառցե մարդ, որի գոռոցը լսվում է շրջակայքում։ Փրկվելով իշխանությունների հետապնդումներից՝ Բեքիրը փախչում է աուլից և մի անգամ հանդիպում անվնաս Ադամին, որը թաքնվում է լեռներում, և որին մարդիկ համարում էին կապտար։ Գերեզմանափորն ու վարսավիրը հաշտվում են ու վերադառնում աուլ։

Շուտով աուլի բնակիչներն վերաբնակվում են հարթավայրում։ Խևան մնում է Ադամի հետ։

Դերերում
--------

* Ֆրունզիկ Մկրտչյան – *Բեքիր*
* Եկատերինա Վասիլևա – *Խևա*
* Գեորգի Գեգեճկորի – *Ադամ*
* Ռամազ Գիորգոբիանի – *Չամսուլա*
* Ավետ Ավետիսյան – *Ալի Խուժա*
* Լյուբով Դոբրժանսկայա – *Այբալա*
* Իվան Կուզնեցով – *Կարա Հարթում*
* Եվգենի Լեբեդև – *Խամադար*
* Անաստասիա Վոզնեսենսկայա – *Այշաթ*
* Դոնարա Մկրտչյան
* Վալենտին Բրիլեև
* Եվգենի Գուրով – *դաղստանցի ծերունի*
* Եֆիմ Կոպելյան – *հեղինակի տեքստ*

Արձագանքներ
-----------

Բոլոր գլխավոր հերոսների դերասանական վարպետությունն արժանացել է քննադատների բարձր գնահատականին. «Գերեզմանափոր Բեքիրին Մհեր Մկրտչյանը խաղում է զարմանալիորեն ինքնամոռացությամբ, բոլոր իրադրությունների բնականության ցնցող հավատով, որոնց մեջ ընկնում է նրա հերոսը.... Դերի բոլոր առաջարկվող իրավիճակների հանդեպ դերասանի հավատն ապշեցուցիչ է։ Որքան է պետք այդպիսի հավատ, որքան խորը պետք է լինի այն, և հավանաբար իսկապես մանկական, որ ոչ մի վայրկյան չկեղծի, օրինակ՝ այն տեսարանում, երբ Բեքիրը գյուղխորհուրդ է բերում կապված Եվային, որպեսզի (աստված նրանց՝ սովորույթների հետ) իրենց գրանցեն գոնե զագսով»։ Խևայի դերը համարվում է Եկատերինա Վասիլևայի առաջին առավել նշանակալի աշխատանքներից մեկը։

Նկարահանող խումբ
----------------

* Բեմադրող ռեժիսոր՝ Ալեքսեյ Կորենև
* Սցենարի հեղինակ՝ Ահմեդխան Աբու Բաքար
* Բեմադրող օպերատոր՝ Անատոլի Կուզնեցով
* Բեմադրող նկարիչ՝ Բորիս Նեմեչեկ
* Կոմպոզիտոր՝ Մուրադ Կաժլաև

Ծանոթագրություններ
------------------

1. ↑  Кино: Энциклопедический словарь (ռուս.) / под ред. С. И. Юткевич — М.: Советская энциклопедия, 1987. — 640 с. — 100000 экз.
2. ↑  *Тимченко М.* Актёры советского кино. — М.: Искусство, 1974.
3. ↑  *Парфенов Л.* Актерская энциклопедия. Кино России. Выпуск 2. — НИИ киноискусства, 2008. — 228 с. — 1000 экз. — ISBN 978-5-91524-003-1

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |

 |
**Լուլա Ալի Իսմայիլ** (Lula Ali Ismail, 1978, Ջիբութի, Ջիբութի և Ջիբութի), ջիբութիցի ռեժիսոր, սցենարիստ։ Ապրում և ստեղծագործում է Կանադայում։ Ջիբութիից առաջին կին պրոդյուսերն է, ինչի համար նրան անվանում են «Ջիբութիի կինոյի առաջին տիկին»։

Կենսագրություն
--------------

Ալի Իսմայիլը ծնվել է 1978 թվականին Ջիբութիի իսսա կլանից սերող ընտանիքում։ 1992 թվականից հաստատվել է Կանադայի Մոնրեալ քաղաքում՝ որպես աղքատ և քաղաքականապես անկայուն աֆրիկյան երկրից հեռացած ներգաղթյալների ալիքի մի մաս։ Ընտանիքի ութ երեխաներից ամենակրտսերն է։ Ուսումնասիրել է գրասենյակային տեխնիկա, սակայն հետաքրքրություն է ցուցաբերել դերասանական և կինոյի աշխարհում, և այդ թեմատիկայով դասընթացներ է անցել։ Սկզբում Քվեբեկում մի քանի հեռուստատեսային շարքերում փոքրիկ դերեր է խաղացել, այնուհետև ավելի մեծ հետաքրքրություն է ցուցաբերել կինեմատոգրաֆիայի բնագավառում։

Գործունեություն
---------------

2012 թվականին Ալի Իսմայիլը ստեղծել է իր կարճամետրաժ "Laan" (Ընկերներ) *օպերա պրիման* (27 րոպե), որը պատմում է երեք երիտասարդ կանանց՝ Սուադի, Ուբահի և Այանեի մասին, որոնք Qat են ծամում և սեր փնտրում։ Ալի Իսմայիլն այս ֆիլմում խաղացել է գլխավոր դերերից մեկը։ Ֆիլմը նկարագրում է նրա երկրի առօրյան։ Սա Ջիբութիում կին ռեժիսորի կողմից նկարահանված առաջին ֆիլմն է։ Ալի Իսմայիլը պատմում է, որ ֆիլմի համար անհրաժեշտ միջոցներ հավաքել է ընտանիքի և ընկերների օգնությամբ։ Երբ Ալի Իսմայիլը ժամանեց Ջիբութի, նա աջակցության համար դիմեց Մշակույթի նախարարությանը, սակայն կառավարությունը նման ծրագրերի համար բյուջե չուներ, բայց Ալի Իսմայիլն իրականացրեց այդ նախագիծը՝ դրանով իսկ երկրում ստեղծելով կինոարտադրության անկյունաքար։ Ֆիլմը ցուցադրվել է Աֆրիկայի, Եվրոպայի և Հյուսիսային Ամերիկայի տարբեր փառատոներում և ընդունվել է քննադատների կողմից։

2014 թվականին Ալի Իսմայիլը նկարահանել է իր առաջին լիամետրաժ ֆիլմը՝ «Dhalinyaro» (Երիտասարդություն)։ Ֆիլմը ներկայացնում է տարբեր սոցիալ-տնտեսական ծագում ունեցող երեք երիտասարդ կանանց։ Ֆիլմի նկարահանմանն աջակցել է Ֆրանկոֆոնիայի միջազգային կազմակերպությունը, այն համատեղ արտադրվել է Կանադայի, Սոմալիի, Ֆրանսիայի և Ջիբութիի հետ։ Ֆիլմի պրեմիերան կայացել է 2017 թվականին Ջիբութիում, որին մասնակցել են երկրի Կրթության, Հաղորդակցության և Մշակույթի նախարարները։

Ֆիլմագրություն
--------------

* *Laan* (2012)
* *Dhalinyaro* (2014)

Ծանոթագրություններ
------------------

1. ↑  Lula Ali Ismaïl, la First Lady du cinéma djiboutien. Jeune Afrique
2. 1 2 3  Laan, le premier court métrage de Lula Ali Ismail
3. ↑  Laan (2011). African Film Database
4. ↑  Laan. Telérama
5. ↑  SOMALI FILMAKER LULA ALI ISMAIL PUTS HER COUNTRY OF DJIBOUTI ON THE CINEMATIC MAP WITH HER FIRST FEATURE-LENGTH FILM, DHALINYARO
6. ↑  Cinéma : Avant-première du film "Dhalinyaro" Արխիվացված 2019-07-16 Wayback Machine. La Nation de Djibouti

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |
|  |
| Չափորոշչային վերահսկողություն | NTA: 385983735 · VIAF: 317165962 · WorldCat VIAF: 317165962 |

 |
**«Ցրիչը»** (անգլ.՝ The Courier), Միացյալ Նահանգների և Մեծ Բրիտանիայի համատեղ արտադրության էքշն-թրիլեր Օլգա Կուրիլենկոյի, Գարի Օլդմենի, Դերմոտ Մալռունիի և Ուիլյամ Մոուզլիի մասնակցությամբ։

ԱՄՆ-ում պրեմիերան կայանալու է նոյեմբերի 22-ին, Մեծ Բրիտանիայում՝ դեկտեմբերի 20-ին։

Սյուժե
------

Առաջին հայացքից նա (Օլգա Կուրիլենկո) պարզապես ցրիչ է սև մոտոցիկլետով, որը արագորեն ներխուժում է գիշերային Լոնդոն։ Բայց նույնիսկ հսկայական մեգապոլիսում գեղեցկուհուն հաջողվում է խույս տալ փողոցային տեսախցիկներից, և նրա անունը հնարավոր չէ գտնել տվյալների որևէ բազայում։ Նա, որ հանդուգն է և անորսալի, մարտահրավեր է նետում հզոր հանցավոր ղեկավարին (Գարի Օլդմեն)։ Եվ նա ավելի լավ չի իմանա, թե ով է իրականում այդ թխահերը։

Դերերում
--------

* Օլգա Կուրիլենկո
* Գարի Օլդմեն
* Դերմոտ Մալրունի
* Ուիլյամ Մոուզլի
* Ալիսիա Ագնեսոն
* Քրեյգ Քոնուեյ
* Ամիտ Շահ
* Լի Չարլզ

Արտադրություն
-------------

2018 թվականի հոկտեմբերին հայտարարվել էր, որ ֆիլմում նկարահանվելու է Օլգա Կուրիլենկոն, ռեժիսորը լինելու է Զաքարի Ադլերը, սցենարիստներ՝ Ադլերը, Ջեյմս Էդվարդ Բարքերը, Էնդի Քոնուեյը և Նիքի Թեյթը։ Այդ ժամանակ էլ հայտարարվել են ֆիլմի պրոդյուսերների անունները՝ Մարկ Գոլդբերգը և Ջեյմս Էդվարդ Բարքեր (համապատասխանաբար Signature Films և Rollercoaster Angel Productions ընկերություններ)։ 2019 թվականի հունվարին անձնակազմին է միացել Գարի Օլդմենը, փետրվարին՝ Դերմոտ Մալրունին, Ուիլյամ Մոուզլին, Ամիտ Շահը, Ալիսիա Ագնեսոնը և Քրեյգ Քոնուեյը։

Նկարահանումներն սկսվել են 2019 թվականի փետրվարին։

Թողարկում
---------

Lionsgate ընկերությունը «Ցրիչը» ֆիլմը թողարկելու է Միացյալ Նահանգներում 2019 թվականի նոյեմբերի 22-ին։ Մեծ Բրիտանիայում այն թողարկվելու է դեկտեմբերի 20-ին։

Մարկետինգ
---------

Ֆիլմի տեղայնացված թրեյլերը համացանցում հրապարակվել է հոկտեմբերի 24-ին։

Ծանոթագրություններ
------------------

1. ↑  Release Info
2. ↑  Grater, Tom (2019 թ․ փետրվարի 11). «Dermot Mulroney joins Olga Kurylenko, Gary Oldman in UK action thriller 'The Courier'». *Screen International*. Վերցված է 2019 թ․ փետրվարի 11-ին.
3. ↑  Clarke, Stewart (2018 թ․ հոկտեմբերի 30). «Olga Kurylenko to Star in Female-Led Action Thriller 'The Courier'». *Variety*. Վերցված է 2019 թ․ փետրվարի 11-ին.
4. ↑  Tartaglione, Nancy (2019 թ․ փետրվարի 11). «'The Courier': Dermot Mulroney & More Join Gary Oldman, Olga Kurylenko In UK Indie». *Deadline Hollywood*. Վերցված է 2019 թ․ փետրվարի 11-ին.
5. ↑  Ritman, Alex (2019 թ․ հունվարի 15). «Gary Oldman Joins Action-Thriller 'The Courier'». *The Hollywood Reporter*. Վերցված է 2019 թ․ փետրվարի 11-ին.
6. ↑  КУРЬЕР | Трейлер | В кино с 12 декабря

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database · Rotten Tomatoes |

 |
Անվան այլ կիրառումների համար տե՛ս՝ Մարդուկ-Ջարդուկը (այլ կիրառումներ)

**Մարդուկ-Ջարդուկը** (ռուս.՝ Щелкунчик), Էռնստ Հոֆմանի հեքիաթի և Պյոտր Չայկովսկու բալետի մոտիվներով ռեժիսոր Բորիս Ստեպանցևի նկարահանած երաժշտական մուլտիպլիկացիոն ֆիլմ։

Սյուժե
------

Մուլտֆիլմի դեպքերը տեղի են ունենում 19-րդ դարում։ Մեծահարուստի տանը ամանորյա տոնածառի մոտ են հավաքվում տարբեր հարուստ ընտանիքների երեխաներ։ Նրանց տոնին է հետևում սպասավորուհի մի աղջնակ (ով նման է Կոզետային՝ Վիկտոր Հյուգոյի «Թշվառները» գրքից)։ Տոնից հետո սրահի մաքրման ժամանակ աղջնակը սկսում է պարել ավելով՝ որպես զուգընկեր, և այդ պահին տեսնում է լքված Մարդուկ-Ջարդուկին՝ հազիվ անվնաս մնացած մի խաղալիք, որով երեխաները ընկույզներ էին ջարդում։ Աղջնակը խղճում է Մարդուկ-Ջարդուկին, որից հետո նա կենդանանում է և ասում իր պատմությունը։

Ծանոթագրություններ
------------------

1. ↑  *Գեորգի Բորոդին*՝ «Ամանորյա անիմացիա»

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · Internet Movie Database · Animator.ru |

 |
**Լևոն Հրանտի Մելիք-Շահնազարյան** (փետրվարի 7, 1958(1958-02-07), Գանձակ, Ադրբեջանական ԽՍՀ, ԽՍՀՄ - օգոստոսի 11, 2015(2015-08-11), Պտղնի, Կոտայքի մարզ, Հայաստան), հասարակական գործիչ, քաղաքագետ, Ղարաբաղյան շարժման գործիչ, ԼՂԻՄ ինքնապաշտպանության շտաբի անդամ, «Միացում» կազմակերպության նախագահի տեղակալ, ԼՂՀ ԳԽ արտաքին հարաբերությունների հանձնաժողովի նախագահ (1992-1995 թթ.)։

Կենսագրություն
--------------

Ավարտել է Տաշքենդի ռուսաց լեզվի և գրականության ինստիտուտը (1980)։
1980-1988 թթ. Տաշքենդի պետական մանկավարժական ինստիտուտում աշխատել է որպես դասախոս, ապա՝ դեկանի տեղակալ, 1989-1991 թթ.՝ Ստեփանակերտի քաղգործկոմի բաժնի վարիչ, 1995-1997 թթ.՝ «ԼՂ Հանրապետություն» թերթի ռուսերեն տարբերակի խմբագիր, 1998-2000 թթ.՝ «Տիրաստ» բաժնետիրական ընկերության տնօրեն, 2000 թ.-ից՝ Երևանի «Անանիա Շիրակացի» համալսարանի և «Հայբուսակ» ինստիտուտի հասարակագիտության ամբիոնների վարիչ։   

1988-1992 թթ.-ին մասնակցել է Կիրովաբադի ինքնապաշտպանությանը, Շահումյանի (Էրքեջ, Մանաշիդ, Բուզլուխ), Հադրութի (Տող, Սարինշեն, Ծամձոր և այլն), Ասկերանի (Փառուխ, Խրամորթ, Աղբուլաղ, Խոջալու և այլն) ինքնապաշտպանական և ազատագրական մարտերին։   

1990-1991 թթ.-ին թղթակցել է «Պայքար» ընդհատակյա հասարակական-քաղաքական, մշակութային պարբերականին։  

1992-1995 թթ.-ին Եվրախորհրդում, ՄԱԿ-ի Մարդու իրավունքների, Արևելյան Եվրոպայի և Կովկասի հանձնաժողովների նիստերում պաշտպանել է ազգերի ինքնորոշման իրավունքի հիմքի վրա Ղարաբաղի անկախացման և ԼՂՀ ճանաչման, անհատական ինքնապաշտպանության իրավական քաղաքական մոտեցումները։   

1991 թվականին ընտրվել է ԼՂՀ Գերագույն խորհուրդի պատգամավոր, 1992-1995 թվականներին ղեկավարել ԼՂՀ Գերագույն խորհուրդի արտաքին հարաբերությունների հանձնաժողովը, եղել է ԼՂՀ ԳԽ նախագահությունի անդամ։   

1997 թվականին տեղափոխվել է Երևան, որտեղ զբաղվել է մանկավարժական ու վերլուծական գործունեությամբ։ Հիմնադրել և ղեկավարել է «Ոսկանապատ» տեղեկատվական-վերլուծական կենտրոնը։

Ընտանիք
-------

Ամուսնացած էր, ունի երեք զավակ։

Պարգևներ
--------

1. ԼՂՀ «Մեսրոպ Մաշտոց» շքանշան

Երկեր
-----

1. Гандзак: Неутраченный мир. (1995 г. ноябрь)
2. Военные преступления Азербайджана против мирного населения Нагорно-Карабахской Республики. (Издательство «Наири», Ереван, 1997 г.)
3. Ադրբեջանի ռազմական հանցագործությունները Լեռնային Ղարաբաղի Հանրապետության խաղաղ բնակչության դեմ, Ե. 1998։
4. Политика как средство умерщвления. (Бюллетень «Норк», № 5, 1998 г.)
5. Характер армянского народа. (Ереван, «Тираст», 1999. — 100 стр.)
6. Ходжалинское дело: Особая папка. (Левон Мелик-Шахназарян, Гайк Демоян. Ереван, 2002 г.)

Ծանոթագրություններ
------------------

1. ↑  «Մահացել է Լևոն Մելիք-Շահնազարյանը». Արխիվացված է օրիգինալից 2018-05-01-ին. Վերցված է 2018-04-24-ին.
2. ↑  Ղարաբաղյան ազատագրական պատերազմ (1988-1994), հանրագիտարան, «Հայկ. հանրագիտարան» հրատ. Ե. 2004 (էջ 480)։
3. ↑  «Անանիա Շիրակացի» համալսարանի հաստիքացուցակ։
4. ↑  «Հայբուսակ» ինստիտուտի հաստիքացուցակ։
5. ↑  Լևոն Մելիք-Շահնազարյանն այսօր կդառնար 60 տարեկան(չաշխատող հղում)
6. ↑  «Լեւոն Մելիք-Շահնազարյանը հետմահու պարգեւատրվեց «Մեսրոպ Մաշտոց» շքանշանով». Արխիվացված է օրիգինալից 2018 թ․ ապրիլի 28-ին. Վերցված է 2018 թ․ ապրիլի 24-ին.
7. ↑  «Ազատ Արցախ» թերթ, No 19 (30029), 20 փետրվարի 2018 թ. էջ 5, սյուն 1, տող վերևից՝ 24։
**Թեյմար Էստի Բրեքսթոն** (անգլ.՝ Tamar Estine Braxton, մարտի 17, 1977(1977-03-17), Severn, Էնն Արունդել շրջան, Մերիլենդ, ԱՄՆ), ամերիկացի երգչուհի, երգերի հեղինակ, դերասանուհի և պարուհի։

Կենսագրություն
--------------

Թեյմար Էստի Բրեքսթոնը ծնվել է 1977 թվականի մարտի 17-ին ԱՄՆ-ի Մերիլենդ նահանգում՝ Սիվերնում՝ հոգևորական Մայքլ Քոնրադ Բրեքսթոնի և երգչուհի Էվելին Բրեքսթոնի ընտանիքում։ Թեյմարը ունի ավագ եղբայր և չորս քույր՝ Թոնի Բրեքսթոն, Քոնրադ Բրեքսթոն կրտսեր, Թրեյսի Բրեքսթոն, Թովանդաս Բրեքսթոն և Թրինա Բրեքսթոն։

Կարիերա
-------

Թեյմարը իր երաժշտական կարիերան սկսել է 1989 թվականից՝ իր չորս ավագ քույրերի հետ դառնալով «The Braxtons» ռիթմ ընդ բլյուզ երաժշտական խմբի անդամ, որի կազմում է մինչ օրս։ 1990 թվականին խումբը թողարկել է իր առաջին «Good life» սինգլը («Լավ կյանք»), որը հաջողություն չի ունեցել *Billboard,* Hot R&B/Hip-Hop Songs-ում․զբաղեցրել է ընդամենը 79-րդ հորիզոնականը։

2015 թվականի հոկտեմբերին «The Braxtons» խումբը թողարկել է «*Braxton Family Christmas»* վերնագրով ալբոմը, որը *Billboard* R & B / Hip-Hop Albums-ում առաջնաելույթ է ունեցել 27-րդ հորիզոնականում։

Բրեքսթոնը նաև դերասան և պարուհի է։

Անձնական կյանք
--------------

### Հարաբերություններ և մայրություն

2001-2003 թվականներին Բրեքսթոնը ամուսնացած է եղել պրոդյուսեր Դարել Էլամբի հետ։

2008 թվականի հոկտեմբերի 27-ից Բրեքսթոնը ամուսնացած էր պրոդյուսեր Վինսետ Հերբետի հետ, ում հետ նա հանդիպել է իրենց հարսանիքից 5 տարի առաջ։ Ամուսիններն ունեն որդի՝ Լոգան Վինսենտ Հերբետը։ 2017 թվականի հոկտեմբերին նրանք գրեթե ինը տարվա ամուսնությունից հետո ամուսնալուծության հայց են ներկայացրել։

### Խնդիրներ առողջության հետ

«The Real» էպիզոդում Բրեքսթոնը պատմում է, որ ինքը տառապում է վիտիլիգոյով։

2015 թվականի նոյեմբերի 10-ին Բրեքսթոնը բացահայտել է, որ իր թոքերում կա մի քանի էմբոլ։ Հիվանդությունը ստիպել է նրան հրաժարվել «Աստղերի հետ պարեր»-ի մասնակցությունից։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Internet Movie Database — 1990.
2. 1 2
3. 1 2
4. 1 2
5. ↑  «The Braxtons». *Billboard*. Վերցված է 2018 թ․ հունվարի 4-ին.
6. ↑  Tamar Braxton and Husband Vince Herbert Split After Nearly 9 Years of Marriage: Report

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · MySpace · Թվիթթեր |
|  |
| Ֆոտո, վիդեո և աուդիո | Apple Music · Deezer · Ինստագրամ · Last.fm · Spotify · ՅուԹյուբ |
|  |
| Թեմատիկ կայքեր | Allmusic · AlloCiné · Discogs · Discogs · Internet Movie Database · ԿինոՊոիսկ · MusicBrainz · WikiTree |
|  |
| Չափորոշչային վերահսկողություն | GND: 104667871X · LCCN: no2011183415 · VIAF: 221175179 · WorldCat VIAF: 221175179 |

 |
**Չաղլար Էրթուղրուլ** (թուրքերեն՝ Çağlar Ertuğrul, նոյեմբերի 5, 1987(1987-11-05), Karşıyaka, Իզմիրի մարզ, Թուրքիա), թատրոնի և կինոյի թուրք դերասան։ Ներկայումս նկարահանվում է «Տիկին Ֆազիլեթը և նրա դուստրերը» հեռուստասերիալում, որը հեռարձակվում է Star TV-ով՝ մարմնավորելով Յաազ Էգեմենի դերը։ Մասնագիտությամբ ինժեներ մեխանիկ է։ 2009 թվականի ապրիլի 13-ին առաջին անգամ խաղացել է թատերական ներկայացման մեջ Քոչ համալսարանում։ 2012 թվականին նկարահանվել է զինվորական Դաղ (հայերեն՝ Լեռ) ֆիլմում, որտեղ գլխավոր դերը մարմնավորել է Չաղլար Էրթուղրուլը։ Դերը Էրթուղրուլին մեծ հռչակ է բերել։ 2013 թվականին նկարահանվել է «Ինձ հեքիաթ պատմիր» (թուրքերեն՝  Bana Masal Anlatma) ֆիլմում։ Չաղլարը նկարահանվել է նաև Մակընթացություն և «Ինձ ոչինչ մի հարցրեք» հեռուստասերիալներում։

2016 թվականին Դաղ 2 ֆիլմում ստացել է գլխավոր դերը։ Ֆիլմը համաշխարհային մեծ ճանաչում է ունեցել և դարձել է 2016 թվականին Թուրքիայում ամենաշատ դիտված ֆիլմը։ Ֆիլմը IMDB-ում ունի 10/10 վարկանիշ։ Ունի Youtube-ի անձնական էջ, որտեղ կիսվում է ծիծաղելի հոլովակներ։

### Թատերական դերեր

* Ռոմեո և Ջուլիետ
* Սնապաշտը
* Քաոսի տեսություն
* Գիշակեր

Ֆիլմագրություն
--------------

### Ֆիլմեր

* 2012 - Դաղ
* 2015 - Ինձ հեքիաթ պատմիր
* 2016 - Դաղ II

### Հեռուստասերիալներ

* 2012 - Ինձ ոչինչ մի հարցրեք
* 2014 - Սպիտակ մեխակ
* 2014 - Կուրտ Սեիտ և Շուրա
* 2014 - Կտրված վիզը
* 2015 - Մակընթացություն
* 2017 - Տիկին Ֆազիլեթը և նրա դուստրերը

Ծանոթագրություններ
------------------

1. 1 2  ČSFD (չեխերեն) — 2001.
2. ↑  «Çağlar Ertuğrul Nereli, Kimdir, Yaşı, Boyu, Benim İçin Üzülme Dizisi». Արխիվացված է օրիգինալից 2017 թ․ հոկտեմբերի 7-ին. Վերցված է 2017 թ․ ապրիլի 18-ին.

Արտաքին հղումներ
----------------

* Չաղլար էրթուղրուլը IMDB-ում
* Beyazperdede Çağlar Ertuğrul
* SinemaTürk'te Çağlar Ertuğrul

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | ČSFD · Internet Movie Database · ԿինոՊոիսկ |
|  |
| Չափորոշչային վերահսկողություն | GND: 1259777855 · VIAF: 6413165573963237800009 · WorldCat VIAF: 6413165573963237800009 |

 |
**Հոնդուրասի սպիտակ չղջիկ**  (լատին․՝ Ectophylla alba),Կենտրոնական և Հարավային Ամերիկայում բնակվող տերևավորների ընտանիքի Ectophylla ցեղի չղջիկների տեսակ։

Նկարագրություն
--------------

Մարմնի երկարությունը 3,7-ից 4,7 սմ է, քաշը՝ մինչև 7 գ, արուները մի փոքր ավելի մեծ են, քան էգերը։ Մարմնի գույնը սպիտակ է,իսկ որովայնի ստորին հատվածը՝ բաց մոխրագույն։ Քիթն ու ականջները վառ դեղին են։ Աչքերը շրջապատված են մոխրագույն օղակով։ Ականջները չափավոր մեծ են և լայն։ Պոչը բացակայում է։ Ատամների բանաձևը՝ 2/2, 1/1, 2/2, 2/2 = 28. Կարիոտիպ 2n = 30 FN = 56:

Տարածում
--------

Տեսակը տարածված է Կոստա Ռիկայում, Հոնդուրասում, Նիկարագուայում և Պանամայում։ Ապրում է խոնավ մշտադալար անտառներում՝ ծովի մակարդակից մինչև 700 մ բարձրության վրա։

Կենսակերպը
----------

Ապրում է միայնակ կամ մինչև 6 հոգուց բաղկացած փոքր խմբերում: Ցերեկը հանգստանում է հելիկոնիայի տերևների տակ՝ գետնից մոտ 2 մ բարձրության վրա։ Գիշերը գնում է սնունդ փնտրելու։ Սնվում է մրգերով, ֆիկուսի տեսակներով։

Ծանոթագրություն
---------------

1. ↑  Полная иллюстрированная энциклопедия. «Млекопитающие». Кн. 2

Գրականություն
-------------

* Rodriguez, B. & Pineda, W. 2008. Ectophylla alba
* *Ronald M. Nowak* Walker's Bats of the World, JHU Press, 1994 Google книги
* Robert M.Timm (1982). Ectophylla alba. Mammalian Species (166).
**Ղոլամհոսեյն Սաեդի** (հունվարի 4, 1936(1936-01-04), Թավրիզ, Իրան - նոյեմբերի 23, 1985(1985-11-23), Փարիզ), պարսիկ արձակագիր, դրամատուրգ, հոգեբույժ։

Կենսագրություն
--------------

Ծնվել է 1935 թվականին, Թավրիզում։ Բժշկություն է սովորել և որպես հոգեբույժ աշխատել Իրանի տարբեր վայրերում։ Սաեդին 1980 թվականին տեղափոխվել է արտասահման, հաստատվել Ֆրանսիայում, հոգեկան ծանր մղձավանջից հետո 1986 թվականին մահացել է սաստիկ անհուսության մեջ և թաղվել Պեր Լաշեզ գերեզմանատանը։

Ստեղծագործությունը
------------------

Սկզբնական շրջանում հանդես է եկել *Գոհար Մորադ* ծածկանվամբ, տպագրվել «Սադաֆ», «Սոխան» ն «Արաշ» պարբերականներում։ Գրել է նաև թատերգություններ։ Իրանի ամենաբեղմնավոր գրողներից է և հայտնի է բազմաթիվ վեպերով, պատմվածքներով ու թատերգություններով։ Նրա վաղ շրջանի բոլոր գործերում առկա է Սադեղ Հեդայաթի անմիջական ազդեցությունը։ Նշանավոր երկերից են՝ «Դանդիլ», «Բայալի սգվորները» (վեպ, 1964, ԹեհրաՆ), «Օրորոցից մինչն գերեզման» (պատմվածքների ժողովածու, 1966, Թեհրան), «Փանթոմիմ» (պատմվածքների ժողովածու, Թեհրան), «Մենք չենք լսում» (երեք տարբեր թատերգություններ), «Փառաշուք երեկույթ» (որի բոլոր պատմվածքներն էլ կերպավորում են հանգստի կոչված փոքրիկ պաշտոնյաներին), «Աշխարհի ամենալավ հայրիկը», «Վառզիլի գավազանակիրները», «Անորոտ կայծակը կամ թնդանոթը» և այլն։

Ստեղծագործությունները հայերեն
-----------------------------

* Փառաշուք երեկույթ։ Մետաքսի ճամփան, Ե. Ապոլլոն, 1996, էջ 110-120։ Բնագրից թարգմանեց Խաչիկ Խաչերը։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Freebase տվյալների վերբեռնում — Google.
2. ↑  Մետաքսի ճամփան, Ե. Ապոլլոն, 1996, էջ 109։

|  |  |  |  |  |  |
| --- | --- | --- | --- | --- | --- |
| 

|  |  |  |  |  |
| --- | --- | --- | --- | --- |
|  ⛭  | 

|  Չափորոշչային վերահսկողություն |
| --- |
|  |
| BIBSYS: 90202003 · GND: 119559528 · ISNI: 0000000109574279 · LCCN: n83206849 · NLP: a0000003276836 · NTA: 120710889 · NUKAT: n2004050993 · SUDOC: 067346545 · VIAF: 18034650 · WorldCat VIAF: 18034650 |

 |

 |
Սխեմատիկ դիագրամ, որը ցույց է տալիս արյան սպիտակուցների տեղաբաշխումը ըստ էլեկտրական դաշտում շարժունության էլեկտրոֆորեզի ժամանակ
**Գամմա գլոբուլիններ**, գլոբուլինից կազմված սպիտակուցներ, որոնք գտնվում են արյան պլազմայում։ Բուժման ժամանակ պրոֆիլակտիկ և թերապևտիկ նպատակներով օգտագործվում են որպես անտիբակտերյալ և հակավիրուսային հակամարմիններ։ Գամմա գլոբուլինները հանդիսանում են իմունոգլոբուլիններ, որոնք կարևոր սպիտակուցներ են հումորալ իմունիտետի համար։

Կիրառում
--------

Հիմնականում կիրառվում են վարակիչ հիվանդությունների կանխարգելման և բուժման համար։ Պարունակում են պաշտպանական հակամարմիններ, որոնք ընդունակ են չեզոքացնել տարբեր միկրոօրգանիզմների ախտածին ազդեցությունը։ Գամմա գլոբուլինների պատրաստուկները կոչվում են նաև իմունոգլոբուլիններ։ Գամմա գլոբուլինները ոչնչացնող ազդեցություն են ունենում վիրուսների, բակտերիաների, սպիրոխետների, նախակենդանիների վրա, որով էլ որոշվում է դրանց կարևոր նշանակությունը մի շարք վարակիչ հիվանդությունների (հատկապես մանկական) կանխարգելման և բուժման համար։

Գամմա գլոբուլիններն օրգանիզմ ներարկելիս արհեստականորեն ստեղծվում է, այսպես կոչված, պասիվ իմունիտետ։

Ստացում
-------

Սովորաբար գամմա գլոբուլինները ստացվում են որոշակի հիվանդությունով հիվանդացած մարդու կամ կենդանիների (առավել հաճախ՝ ձիերի) արյունից, որոնց հատուկ նպատակով ներարկում են համապատասխան վակցինաներ։ Գամմա գլոբուլիններն առաջանում են իմունացումից կամ հիվանդությունն սկսվելուց 2 շաբաթ անց։

Կանխարգելում
------------

Կանխարգելման նպատակով գամմա գլոբուլինները։ Ներարկում են (միջմկանային) հիվանդների հետ շփում ունեցած անձանց։ Որպես կանոն՝ դրանք կրճատում են տենդային շրջանի տևողությունը, թեթևացնում հիվանդության ընթացքը, նվազեցնում բարդությունները։

Ներկայումս գամմա գլոբուլիններն օգտագործվում են կատաղության, գրիպի, կարմրախտի, խոզուկի, գլխուղեղի բորբոքման (տզային), վիրուսային լյարդաբորբի, կարմրուկի, քութեշի, սիբիրյան խոցի, ստաֆիլոկոկային վարակների բուժման նպատակով, ինչպես նաև նորածինների արյունատարրալուծական հիվանդության կանխարգելման համար։

Ծանոթագրություններ
------------------

1. ↑  Գամմա գլոբուլինների նկարագիր

|  |
| --- |
| *Այս հոդվածի կամ նրա բաժնի որոշակի հատվածի սկզբանական տարբերակը վերցված է* *Հանրամատչելի բժշկական հանրագիտարանից, որի նյութերը թողարկված են Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) թույլատրագրի ներքո։*  |


|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 2, էջ 673)։*  |
**Բեթիոլա Հելոիս Ֆորթսոն** (դեկտեմբերի 29, 1890(1890-12-29), Hopkinsville, Կենտուկի, ԱՄՆ - ապրիլի 13, 1917(1917-04-13), Չիկագո, Իլինոյս, ԱՄՆ), աֆրոամերիկացի բանաստեղծ, էսսեիստ, ակտիվիստ և սուֆրաժիստ։ Ֆորթսոնը առաջին աֆրոամերիկացիներից մեկն էր միջին արևմտյան ԱՄՆ–ում, ով գիրք է գրել և հրատարակել։

Կենսագրություն
--------------

Բեթիոլա Հելոիս Ֆորթսոնը ծնվել է 1890 թվականի դեկտեմբերի 29–ին Կենտուկի նահանգի Հոփքինսվիլ քաղաքում՝ Մատի Առնոլդի և Ջեյմս Ֆորթսոնի ընտանիքում։ 12 տարեկան հասակում տեղափոխվել է Չիկագո՝ մորաքրոջ մոտ ապրելու, բայց պարբերաբար տեղափոխվում է Ինդիանա նահանգի Էվանսվիլ քաղաք՝ մոր հետ ապրելու, երբ մորաքույրը ճանապարհորդում էր։ 1910 թվականին ավարտել է Ինդիանա նահանգի Էվանսվիլ քաղաքի Քլարկ Սթրիթ ավագ դպրոցը, որն ավարտելուց հետո վերադարձել է Չիկագո։

Ֆորթսոնը եղել է Չիկագոյի համալսարանական հասարակության համահիմնադիր և նախագահ, որը կանանց ակումբ էր (անդամների թվում էին նաև տղամարդիկ), և խթանում էր գրական ուսումնասիրություններ և առաջնային ուշադրություն էր դարձնում աֆրոամերիկացիների շրջանում «գեղարվեստական և մտավոր զարգացմանը»։ «Ալֆա ընտրության իրավունք» ակումբի՝ առաջին սևամորթ կանանց ընտրական իրավունքի ասոցիացիայի ակտիվ անդամ և երկրորդ փոխնախագահ էր։ Երկու տարի կազմակերպիչ է եղել «Կանանց ակումբների քաղաքային ֆեդերացիա»–ում։

Նա 1915 թվականին Ջուլիուս Ֆ. Թեյլորի հրատարակած «Հոգեկան մարգարիտներ. Ինքնատիպ բանաստեղծություններ և ակնարկներ» գրքի հեղինակն էր։ Իր գրքի տպագրության համար գումար հայթայթելու համար, առաջարկել են իր բանաստեղծությունները տպագրել Չիկագոյի աֆրոամերիկյան շաբաթաթերթում՝ «The Broad Ax»։ Այդ տարի թերթը թղթի 500 օրինակ է ուղարկել վաճառել կանանց ակումբների ազգային ֆեդերացիայում, և նրանք թույլ են տվել, որ հասույթն ուղղվի Ֆորթսոնին։ Նրա բանաստեղծությունները ներառված էին «Ռասայական վերելքի վեց բանաստեղծներ» գրքում, որը լույս է տեսել 1996 թվականին Գ․ Կ․ Հոկի կողմից։

Ֆորթսոնը մահացել է տուբերկուլոզից իր տանը՝ 3413 կոչվող պողոտայում, Չիկագոյում, Իլինոյսում, 1917 թվականի, ապրիլի 13–ին, 26 տարեկան հասակում։ Նրա օրհնությունը կատարել է Իդա Բելլ Ուելս Բարնեթը։ Նրան թաղել են Իլինոյս նահանգի Թորոնթոն քաղաքում գտնվող Մաունթ Ֆորեսթ գերեզմանատանը, որը հիմնականում աֆրոամերիկյան գերեզմանատուն էր։

Ծանոթագրություններ
------------------

1. 1 2 3 4 5  «The Passing Away of Miss Bettiola Heloise Fortson». *The Broad Axe*. 1917 թ․ ապրիլի 21. Վերցված է 2018 թ․ փետրվարի 19-ին.
2. 1 2 3 4 5 6  Hollingsworth, Randolph (2017 թ․ ապրիլի 8). «Bettiola Heloise Fortson, poet and suffragist from Hopkinsville». *H-Net: Humanities & Social Sciences Online, Michigan State University Department of History* (անգլերեն). Վերցված է 2018 թ․ փետրվարի 20-ին.
3. ↑  Dolinar, Brian (2013). *The Negro in Illinois: The WPA Papers*. University of Illinois Press. ISBN 978-0252094958.
4. ↑  *Six Poets of Racial Uplift*. G.K. Hall, University of Michigan. 1996.
5. ↑  «Bettiolah Heloise Fortson».

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | LCCN: no2017100075 · VIAF: 16150202204203111665 · WorldCat VIAF: 16150202204203111665 |

 |
**«Իմ սիրելի ծաղրածուն»** (ռուս.՝ «Мой любимый клоун»), խորհրդային գեղարվեստական ֆիլմ, որը նկարահանել է Յուրի Կուշներյովը Վասիլի Լիվանովի համանուն վիպակի հիման վրա։

Սյուժե
------

Կրկեսի երիտասարդ դերասան Սերգեյ Սինիցինը (Օլեգ Մենշիկով) որոշում է որդեգրել մանկատան վեցամյա սան Վանկային։ Նրա կինը՝ Լեսյան (տառապում է անպտղությամբ), սկզբում դեմ չէր, սակայն իր մոր ճնշման տակ, որը պարծենում է իր ակադեմիկոս ամուսնով, ասում է, որ դեմ է որդեգրման որոշմանը։ Գործը գնում է ամուսնալուծության։ Մինչդեռ Սերգեյն իր լավագույն ընկեր և գործընկեր Ռոմանի հետ պատրաստում է նոր համար կրկեսի սպասվող մեծ հյուրախաղերի համար։ Երեխան շատ է խանգարում նրա աշխատանքին, բայց Ռոմանն իր կնոջ՝ Ալիսայի հետ օգնում է Սերգեյին խնամել Վանկային։ Նա անընդհատ հարցնում է հորը, թե որտեղ է իր մայրը, իսկ նա բացատրում է, որ մայրը մեկնել է ուրիշ տեղ։

Անսպասելիորեն երեխայի վիճակը կտրուկ վատանում է, անհրաժեշտ է հազվադեպ խմբի արյան շտապ փոխներարկում։ Սերգեյը նախկինում լուրջ հարաբերություններ էր ունեցել մարմնամարզուհի Պոլինայի հետ, բայց Ռյումինը ժամանակին լուրեր է տարածել Պոլինայի ինտիմ հարաբերությունների մասին գերմանացի վարժեցնողի հետ հյուրախաղերի ժամանակ։ Հպարտ ու խռովկան Սինիցինը խզել էր հարաբերությունները նրա հետ, սակայն ամուսնալուծությունից հետո շարունակում է սիրել նրան։ Հիշելով բոլոր նրանց, ովքեր կարող էին արյուն հանձնել, Ալիսը հիշում է Պոլինայի մասին, զանգահարում է նրան, և Պոլինան համաձայնում է։ Սակայն ասում է Սերգեյին, թե ինչ է մտածում նրա մասին։

Վանկան արթնանում է, տեսնում հարևան մահճակալին պառկած Պոլինային ու ասում․ «Մայրի՛կ, դո՞ւ ես։ Դու եկե՞լ ես»։

Դերերում
--------

| Դերասան | Դեր |
| --- | --- |
| Վլադիմիր Իլյին | *Ռոման Սամոնովսկի*  *Ռոման Սամոնովսկի*  |
| Օլեգ Մենշիկով | *Սերգեյ Սինիցին*  *Սերգեյ Սինիցին*  |
| Տատյանա Դոգիլևա | *Պոլինա*  *Պոլինա*  |
| Արչիլ Գոմիաշվիլի | *Պաշա Ֆոկին*  *Պաշա Ֆոկին*  |
| Նատալյա Սայկո | *Ալիսա Պոլդի*  *Ալիսա Պոլդի*  |
| Իլյա Տյուրին | *Վանկա*  *Վանկա*  |
| Օլեգ Ստրիժենով | *Դիմ Դիմիչ*  *Դիմ Դիմիչ*  |
| Եվգենի Գավրիլին | *Վալերի Ռյումին*  *Վալերի Ռյումին*  |
| Օլգա Բիտյուկովա | *Լեսյա Բատերբարդտ*  *Լեսյա Բատերբարդտ*  |
| Եկատերինա Զինչենկո | *Օլգա*  *Օլգա*  |
| Լիոնելլա Պիրևա | *Մալվա Նիկոլաևնա*  *Մալվա Նիկոլաևնա*  |
| Անդրեյ Սմիռնով | *բժիշկ*  *բժիշկ*  |

Նկարահանման խումբ
-----------------

* Սցենարի հեղինակ՝ Ալեքսանդր Ադաբաշյան, Նիկիտա Միխալկով
* Ռեժիսոր՝ Յուրի Կուշներյով
* Օպերատոր՝ Իգոր Բեկ
* Կոմպոզիտոր՝ Օլգա Պետրովա
* Նկարիչ՝ Վիկտոր Զենկով

Ծանոթագրություններ
------------------

1. ↑  Худрук театра имени Ермоловой Олег Меньшиков госпитализирован
2. ↑  Ушел из жизни актер и режиссер Юрий Кушнерев
3. ↑  Стала известна причина смерти режиссера Юрия Кушнерева
4. ↑  Мой любимый клоун (1987) Full Cast & Crew

Արտաքին հղումներ
----------------

* Ֆիլմը *ya-kloun.ru* կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | ČSFD · Internet Movie Database |

 |
**Կառլի և Էմիլյայի հուշարձան** (ռուս.՝ Памятник Карлу и Эмилии, **Սիրահարների հուշարձան**, ռուս.՝ Памятник влюблённым), հուշարձան Ռուսաստանի Դաշնության Սանկտ Պետերբուրգ քաղաքի Բուտլերովի փողոցում (թիվ 22), որը տեղադրվել էր համայնքային խորհրդի նախաձեռնությամբ միջբակային պուրակում 2007 թվականի հոկտեմբերի 14-ին։ Քաղաքի պատմության ընթացքում սիրահարների առաջին հուշարձանն էր։ Հեղինակն էր Սանկտ Պետերբուրգի գեղարվեստի ակադեմիայի շրջանավարտ քանդակագործ Մատվեյ Վայնմանը։ 2015 թվականի վերջում հուշարձանը ապամոնտաժել են վանդալները։

Հուշարձանը
----------

Քարե և բրոնզե հուշարձանը խորհրդանշում է սերը։ Քանդակագործական հորինվածքը պատկերում է մեկ հովանոցի տակ կանգնած երիտասարդի և աղջկա։ Կառլի և Էմիլյայի հուշարձան այս քանդակը կոչել են ոչ պաշտոնապես։

Քանդակը պատրաստվել էր Սանկտ Պետերբուրգի քանդակների կոմբինատում։

Հուշարձանը մի քանի անգամ ենթարկվել է վանդալների հարձակմանը։ Սկզբում նրանք գողացել են սիրահարների հովանոցը, իսկ 2015 թվականի վերջում հուշարձանն ամբողջովին ապամոնտաժվել է։

Պատմություն
-----------

Հուշարձանը հավերժացրել է հին ու հայտնի սանկտպետերբուրգյան պատմությունը տեղացի Ռոմեոյի և Ջուլիետի` գերմանական ավանի բնակիչներ Կառլի և Էմիլյայի մասին, որոնք, ինչպես ասում է ժողովրդական ավանդությունը, սիրել են միմյանց իրենց ծնողների կամքին հակառակ, և նրանցից չստանալով ամուսնանալու համաձայնությունը` ինքնասպան են եղել` ջրահեղձ լինելով։

Հեղինակը` քանդակագործ Մատվեյ Վայնմանը պատմել է լրագրողներին. *«Այնպիսի քանդակ ես վաղուց էի ցանկանում ստեղծել։ Ես ստեղծել եմ հենց պիտերցի սիրահարների` երիտասարդի և աղջկա հովանոցի տակ։ Հուշարձանը պատրաստված է արհեստական քարից, ուստի բավական հեշտ ավար է վանդալների համար։ Բայց հավատանք մարդկային ազնվությանն ու բարությանը»*։

Արտաքին հղումներ
----------------

* Памятник Карлу и Эмилии (памятник влюблённым) (Санкт-Петербург)
* Влюблённые поселились на Гражданке Արխիվացված 2018-04-23 Wayback Machine
* Достопримечательности Ленинградской области

Ծանոթագրություններ
------------------

1. 1 2 3  *Собств. корр.* На Гражданке появится памятник влюблённым // www.fontanka.ru. — 2007. — 12 окт.
2. ↑  «Памятник влюбленным в Петербурге».
3. ↑  Двое под зонтом
4. ↑  *Ахметджанова К.* На Тихорецком открыли памятник петербургским Ромео и Джульетте // Комсомольская правда. — 2012. — 27 авг.
5. ↑  «Памятник влюбленным».
6. ↑  *Собств. корр.* В Петербурге открыли памятник влюбленным Արխիվացված 2016-03-04 Wayback Machine // www.annews.ru. — 2007. — 16 окт.
7. ↑  См. также *Успенский, Лев Васильевич* Имени Бармалея? // Записки старого петербуржца. — Ленинград: Лениздат, 1970.
8. ↑  *Ефимова Т.* Влюблённые поселились на Гражданке Արխիվացված 2018-04-23 Wayback Machine // Смена. — 2007. — 15 окт.
**Վիվիան Բլեյն** (անգլ.՝ Vivian Blaine, նոյեմբերի 21, 1921(1921-11-21), Նյուարկ, Նյու Ջերսի, ԱՄՆ - դեկտեմբերի 9, 1995(1995-12-09), Նյու Յորք, Նյու Յորք, ԱՄՆ), ամերիկացի դերասանուհի և երգչուհի։

Կենսագրություն
--------------

Ծնվել է Նյու Ջերսի նահանգի Նյու-Արկ բնակավայրում, ապահովագրական գործակալի ընտանիքում։ Դերասանական կարիերան սկսել է 1934 թվականին՝ թատերական ներկայացումներում։ 1937 թվականից սկսած երկրում, որպես երգչուհի պարային խմբերի հետ հյուրախաղերով հանդես է գալիս, ներկայանալով գիշերային ակումբներում։ 1942 թվականին Բլեյնը «20th Century Foxի» հետ կնքում է պայմանագիր, որից հետո գնում է Հոլիվուդ, մի քանի տարի անց առաջին անգամ ամուսանանում է։

1940- ական թվականներին դերասանուհին հայտնվում է կինոֆիլմերում՝ մարմնավորելով երկրորդական դերեր։ Ավելի վառ և հիշարժան է նրա մասնակցությամբ նկարահանված «Երիտասարդներն ու տիկնիկները» ֆիլմը։ Վերջին տարիներին Բլեյնը շարունակել է խաղալ թատերական բեմում, նկարահանվել է կինոյում և հեռուստատեսությամբ։ 1970- ական թվականներից սկսած դերասանուհին հաճախ հանդես էր գալիս ՄԻԱՎի դեմ ուղղված բազմաբնույթ միջոցառումներում և նախագծերում։ Վիվիան Բլեյնը մահացել է 1995 թվականին, 74 տարեկան հասակում, սրտի անբավարարությունից։

Ֆիլմագրություն
--------------

* 1943 - Բզեզիկներ - *Սյուզան Կոուան*
* 1944 - Գրիվիչ-Վիլլիջ - *Բոննի Ուոտսոն*
* 1945 - Տոնավաճառ - *Էմիլի Էդվարդս*
* 1945 - Տիկնիկ - *Մերի Էլիզաբեթ Կերրոլլ*
* 1946 - Եթե բախտս բերի - *Լինդա Ֆարրելլ*
* 1952 - Ողջույն, գեղեցկուհիներ - *Յունա Յանսի*
* 1955 - Երիտասարդներն ու տիկնիկները - *Օրիորդ Ադելաիդ*
* 1982 - Մակաբույծ - *Օրիորդ Էլիզաբեթ Դեյլի*

Ծանոթագրություններ
------------------

* Տեսաձայնային նյութեր Վիքիպահեստում

1. 1 2 3 4  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. 1 2 3 4  Internet Broadway Database — 2000.
3. 1 2  FemBio տվյալների շտեմարան (գերմ.)

Արտաքին հղումներ
----------------